Αυτό το λήμμα αφορά το **τμήμα καλαθοσφαίρισης γυναικών** του Π.Α.Ο.Κ..  Για τον ευρύτερο σύλλογο, δείτε: Πανθεσσαλονίκειος Αθλητικός Όμιλος Κωνσταντινουπολιτών.    


Ο Πανθεσσαλονίκειος Αθλητικός Όμιλος Κωνσταντινουπολιτών είναι ελληνικό αθλητικό σωματείο, που δραστηριοποιείται στην πόλη της Θεσσαλονίκης, στον ομώνυμο νομό, από το 1926. Επίσημα χρώματα του συλλόγου είναι το μαύρο και το λευκό και έμβλημά του ο δικέφαλος αετός.

Το **γυναικείο τμήμα** καλαθοσφαίρισης αποτελεί νομικά ένα από τα ερασιτεχνικά τμήματα του συλλόγου, το οποίο προϋπήρχε στη δεκαετία του 1960, ωστόσο με την τρέχουσα μορφή του λειτουργεί από το 2002 και μετά. Η ομάδα χρησιμοποιεί τη χορηγική επωνυμία **P.A.O.K. KYANA wBC** για εμπορικούς λόγους. Έδρα όλων των τμημάτων καλαθοσφαίρισης του Π.Α.Ο.Κ. αποτελεί η P.A.O.K. Sports Arena, χωρητικότητας 8.500 θεατών, στην περιοχή της Πυλαίας.

Ιστορική αναδρομή
-----------------

Το τμήμα γυναικείου μπάσκετ του Π.Α.Ο.Κ. συμμετείχε και στα 3 πρώτες διοργανώσεις του Πανελληνίου Πρωταθλήματος Ελλάδας (1967-1968, 1968-1969, 1969-1970). Μετά από μια χρονική περίοδο αδράνειας επανασυστάθηκε κατά την περίοδο 2002–03 με τη συμβολή του Γιάννη Δημόπουλου.

Η νέα αυτή πορεία του συλλόγου ξεκίνησε από τη Β' Κατηγορία Γυναικών της Ε.ΚΑ.Σ.Θ. με στόχο τη σταδιακή του άνοδο στις εθνικές κατηγορίες. Η επίτευξή του επήλθε κατά την περίοδο 2006–07 οπότε και η ομάδα της Θεσσαλονίκης αναδείχτηκε Πρωταθλήτρια Ε.ΚΑ.Σ.Θ. Η επιτυχία αυτή συνοδεύτηκε και από το εισιτήριο ανόδου για την Α2 εθνική κατηγορία γυναικών, στο βόρειο όμιλο της οποίας αγωνίστηκε ο σύλλογος τα επόμενα χρόνια.

### Στην Α2 Εθνική Κατηγορία (2007-2010)

Κατά την παρθενική του εμφάνιση στην Α2 Εθνική Κατηγορία την αγωνιστική περίοδο 2007-08 ο σύλλογος διεκδίκησε την πρωτιά στον Όμιλο Βορρά απέναντι σε 13 αντιπάλους. Οι αγωνιστικές υποχρεώσεις της ομάδας ξεκίνησαν με το Κύπελλο Ελλάδος, θεσμό στον οποίο επίσης δεν είχε συμμετάσχει στο παρελθόν. Ο Δικέφαλος ηττήθηκε στην Α' Φάση από τον Απόλλωνα Καλαμαριάς με σκορ 51-54 με αποτέλεσμα να μείνει εκτός συνέχειας. Σε ό,τι αφορά το Πρωτάθλημα, τερμάτισε στην 3η θέση του βαθμολογικού πίνακα με απολογισμό 19 νίκες και 7 ήττες.

Η επόμενη χρονιά, 2008-09, ξεκίνησε και πάλι με τις υποχρεώσεις της ομάδας για το Κύπελλο Ελλάδος. Στην Α' Φάση επιβλήθηκε της ομάδας του Βελβεντού Κοζάνης με ευρεία διαφορά στο σκορ (47-87), ωστόσο η πορεία της διακόπηκε στη Β' Φάση κατόπιν βαριάς ήττας από την Αγία Παρασκευή με σκορ 74-33. Στο Πρωτάθλημα της Α2 Εθνικής, ο Π.Α.Ο.Κ. ολοκλήρωσε τις αγωνιστικές του υποχρεώσεις στην 4η θέση, έχοντας συλλέξει 17 νίκες και 9 ήττες απέναντι σε 13 αντιπάλους.

Την επόμενη αγωνιστική περίοδο, 2009-10, η ομάδα της Θεσσαλονίκης αγωνίστηκε ξανά σε δύο αγώνες συνολικά για το Κύπελλο Ελλάδος. Συγκεκριμένα στην Α' Φάση ξεπέρασε το εμπόδιο του Απόλλωνα Καρδίτσας με σκορ 87-54, για να αποκλειστεί στη Β' Φάση από το μετέπειτα τρεμπλούχο Αθηναϊκό με σκορ 49-90. Στο Πρωτάθλημα η ομάδα εκπλήρωσε πλήρως τους στόχους της, κατακτώντας την κορυφή του Ομίλου Βορρά με 24 νίκες και 2 ήττες. Ο τίτλος του Πρωταθλητή της Κατηγορίας, οδήγησε και την ομάδα ένα επίπεδο υψηλότερα το επόμενο φθινόπωρο.

### Στην Α1 Εθνική Κατηγορία (2010-σήμερα)

#### Περίοδος 2010-2011

Κατά την αγωνιστική περίοδο, 2010-11, ο Π.Α.Ο.Κ. πραγματοποίησε το ντεμπούτο του στην Α1 Εθνική Κατηγορία Γυναικών, με τον Απόστολο Δεμερτζή να έχει αναλάβει καθήκοντα πρώτου προπονητή. Η ομάδα ολοκλήρωσε τις αγωνιστικές της υποχρεώσεις για την κανονική περίοδο έχοντας συλλέξει 10 νίκες και 12 ήττες, με αποτέλεσμα να βρεθεί στην 9η θέση της βαθμολογικής κατάταξης (σε σύνολο 12 συμμετεχόντων).

Κορυφαία σκόρερ για την ομάδα αναδείχθηκε η Ελληνίδα Ναυσικά Σταυρίδου (281 πόντοι σε 22 αγώνες, 12,77 κατά μ.ό.), με την Έφη Καζαντζίδου να ακολουθεί (249 πόντοι σε 22 αγώνες, 11,32 κατά μ.ό.).

Ο Π.Α.Ο.Κ. υπερασπίστηκε στη συνέχεια την παραμονή του στην κατηγορία στα Play-Outs απέναντι στην ομάδα του Πρωτέα Βούλας, η οποία είχε τερματίσει στη 10η θέση. Οι δύο ομάδες αγωνίζονταν με στόχο τις τρεις νίκες, λαμβάνοντας υπόψη τα αποτελέσματα και της κανονικής περιόδου. Ο Π.Α.Ο.Κ. προηγούνταν ήδη με δύο νίκες, ωστόσο ο Πρωτέας ανέτρεψε την σε βάρος του κατάσταση με δύο διαδοχικές νίκες, μία εκτός έδρας στη Θεσσαλονίκη με σκορ 51-61  και μία εντός έδρας στη Βούλα με σκορ 66-40. Στον τρίτο και τελευταίο μεταξύ τους αγώνα ο Π.Α.Ο.Κ. επιβλήθηκε στην Πυλαία με σκορ 57-53, εξασφαλίζοντας την παραμονή του στην κατηγορία. Την περίοδο αυτή η ομάδα αντιμετώπισε σοβαρά οικονομικά προβλήματα, κάτι που οδήγησε πολλές από τις παίκτριές του να απέχουν από τις υποχρεώσεις τους στα Play-Outs. Μόλις στο τελευταίο παιχνίδι, στο οποίο και η ομάδα σώθηκε, παρατάχθηκε η ομάδα πλήρης.

Στο θεσμό του Κυπέλλου Ελλάδος η ομάδα της Θεσσαλονίκης αποκλείστηκε στο πρώτο της παιχνίδι, στα πλαίσια της «Φάσης των 16», έχοντας ηττηθεί από τον Παναθηναϊκό με σκορ 66-57.

#### Περίοδος 2011-2012

Την επόμενη χρονιά, 2011-12, ο Π.Α.Ο.Κ. έλαβε μέρος και πάλι στον Πρωτάθλημα της Α1 Εθνικής, το οποίο διοργανώθηκε με τη συμμετοχή 12 συλλόγων. Στη διάρκεια της κανονικής περιόδου συγκέντρωσε 7 νίκες και 15 ήττες, καταλαμβάνοντας την 9η θέση του τελικού βαθμολογικού πίνακα.

Τους περισσότερους πόντους για την ομάδα σημείωσαν την περίοδο αυτή οι Αμερικανίδες Κουίνσι Ντέιβις (292 πόντοι σε 17 παιχνίδια, 17,18 κατά μ.ό.) και Νταϊάνα Μπαρνς (206 πόντοι σε 18 παιχνίδια, 11,44 κατά μ.ό.). Τη θέση του προπονητή κατείχαν διαδοχικά οι Απόστολος Δεμερτζής (μέχρι το Φεβρουάριο) και Νίκος Παπαδόπουλος (μέχρι τον Ιούνιο).

Ακολούθως η ομάδα υπερασπίστηκε την παραμονή της στην κατηγορία σε διαδικασία Play-Outs, όπου διασταυρώθηκε με τη 10η στην κατάταξη Φ.Ε.Α. Από την κανονική περίοδο οι δύο ομάδες μετέφεραν από μία εντός έδρας νίκη (η μία ήταν νίκη από μηδενισμό του αντιπάλου) και χρειάζονταν δύο νικηφόρα αποτελέσματα για να σωθούν. Ο Π.Α.Ο.Κ. πέτυχε δύο διαδοχικές νίκες (με σκορ 81-34 εντός και 41-70 εκτός) και με τον τρόπο αυτό διασφάλισε την παραμονή του στο επίπεδο αυτό.

Στο θεσμό του Κυπέλλου Ελλάδος ο Π.Α.Ο.Κ. ξεκίνησε απευθείας στη «Φάση των 16», χωρίς να καταφέρει να προκριθεί στην επόμενη. Ηττήθηκε άμεσα με σκορ 51-63 από τις Εσπερίδες Καλλιθέας και αποκλείστηκε από τη συνέχεια.

#### Περίοδος 2012-2013

Τον Ιούνιο του 2012 καθήκοντα πρώτου προπονητή ανέλαβε στο σύλλογο ο Ευρυπίδης Μελετιάδης.

Στο Πρωτάθλημα της Α1 Εθνικής για τη χρονιά 2012-13 συμμετείχαν 12 σύλλογοι. Στη διάρκεια της κανονικής περιόδου ο Π.Α.Ο.Κ. συνέλεξε 14 νίκες και 8 ήττες, τερματίζοντας στην 4η θέση της βαθμολογικής κατάταξης.

Κορυφαία σκόρερ για την ομάδα αναδείχθηκε η Αμερικανίδα Κάιλα Ντεσρός (304 πόντοι σε 22 αγώνες, 13,82 κατά μ.ό.). Υψηλή παραγωγικότητα είχαν επίσης οι Ελληνίδες Ναυσικά Σταυρίδου (150 πόντοι σε 11 αγώνες, 13,64 κατά μ.ό.), Άννα Νίκη Σταμολάμπρου (219 πόντοι σε 19 αγώνες, 11,53 κατά μ.ό.), Μαρία Αυτζή (203 πόντοι σε 22 αγώνες, 9,23 κατά μ.ό.) και Δήμητρα Γιαννοπούλου (172 πόντοι σε 22 αγώνες, 7,82 κατά μ.ό.).

Ακολούθως, η ομάδα της Θεσσαλονίκης διεκδίκησε το Πρωτάθλημα μέσα από διαδικασία Play-Offs όπου συμμετείχαν οι τέσσερις πρώτοι σύλλογοι της κανονικής περιόδου, μεταφέροντας στις σειρές τα αποτελέσματα που ήδη είχαν σημειώσει. Ο Π.Α.Ο.Κ. διασταυρώθηκε με τον πρωτοπόρο Παναθηναϊκό, ο οποίος είχε ήδη δύο νίκες στο ενεργητικό του (70-64 στην Αθήνα, 51-60 στη Θεσσαλονίκη). Χάνοντας ξανά με σκορ 64-46 στη Λεωφόρο, ο Π.Α.Ο.Κ. περιορίστηκε στη σειρά των Μικρών Τελικών. Εκεί αντιμετώπισε με μειονέκτημα έδρας τον Αθηναϊκό, που επίσης προηγούταν με δύο νίκες (85-51 στην Αθήνα, 42-54 στη Θεσσαλονίκη). Μια ακόμη νίκη του Αθηναϊκού στην έδρα του με 78-60 (ο Π.Α.Ο.Κ. μετέβη στην Αθήνα με πέντε μόλις παίκτριες) είχε σαν αποτέλεσμα να τερματίσει οριστικά ο Δικέφαλος στην τέταρτη θέση.

Την ίδια χρονιά ο Π.Α.Ο.Κ. είχε την καλύτερη μέχρι τότε παρουσία του στο Κύπελλο Ελλάδος, φτάνοντας μέχρι τον Τελικό της διοργάνωσης. Στη «Φάση των 16» απέκλεισε το Σπόρτιγκ Αθηνών με σκορ 44-48, ενώ στη «Φάση των 8» επικράτησε με άνεση απέναντι στον Ίκαρο Καλλιθέας με σκορ 63-38. Στο Final Four που έλαβε χώρα στις 30 και 31 Μαρτίου 2013 στη Νέα Ιωνία Βόλου ξεπέρασε στον Ημιτελικό το εμπόδιο του Αθηναϊκού με σκορ 69-54. Στο Μεγάλο Τελικό, ωστόσο, δεν κατάφερε να στεφθεί κυπελλούχος, καθώς γνώρισε την ήττα από τον Πρωτέα Βούλας του Αλέκου Δάγλα. Το νικητήριο καλάθι πέτυχε η καλαθοσφαιρίστρια της αντίπαλης ομάδας, Τούλα Μαγαλιού, με λέι απ 2,5’’ πριν το τέλος, διαμορφώνοντας το τελικό σκορ σε 52-50.

#### Περίοδος 2013-2014

Την επόμενη αγωνιστική περίοδο, 2013-14, και με νέο προπονητή το Σταύρο Νανάκο, ο Π.Α.Ο.Κ. διεκδίκησε ξανά το Πρωτάθλημα Ελλάδος. Τη χρονιά αυτή συμμετείχαν στη διοργάνωση 10 ομάδες, ενώ το σύστημα ήταν το πολυπλοκότερο των τελευταίων ετών (τις επόμενες χρονιές απλοποιήθηκε ελαφρά). Κατά την ολοκλήρωση της κανονικής περιόδου η ομάδα της Θεσσαλονίκης βρισκόταν στην 8η θέση της βαθμολογίας, έχοντας συλλέξει 6 νίκες και 12 ήττες.

Το μεγαλύτερο μέσο όρο πόντων ανά αγώνα εντός της ομάδας είχαν η Αμερικανίδα Κάιλα Ντεσρός (68 πόντοι σε 5 αγώνες, 13,60 κατά μ.ό.) και η Σέρβα Μιλένα Βουκσίσεβιτς (92 πόντοι σε 7 αγώνες, 13,14 κατά μ.ό.). Παραγωγικότερη παίκτρια σε πλήθος πόντων ήταν η Ελληνίδα Δήμητρα Τελλίδου (221 πόντοι σε 18 αγώνες, 12,28 κατά μ.ό.), με την Αμερικανίδα Νίκι Έιβερι να ακολουθεί (195 πόντοι σε 17 αγώνες, 11,47 κατά μ.ό.). Αξιοσημείωτα οι δύο αθλήτριες ήταν εκείνες που σημείωσαν και τα περισσότερα τρίποντα στο Πρωτάθλημα, 38 συνολικά η Τελλίδου (2,11 κατά μ.ό.) και 35 η Έιβερι (2,05 κατά μ.ό.).

Στη συνέχεια ο Π.Α.Ο.Κ. συμμετείχε στη διαδικασία των Play-Outs, όπου υπερασπίστηκε την παραμονή του στην κατηγορία απέναντι στον 9ο Κρόνο Αγίου Δημητρίου. Οι δύο ομάδες μετέφεραν από μία εντός έδρας νίκη από την κανονική περίοδο (53-47 στη Θεσσαλονίκη, 61-53 στην Αθήνα)  και εν τέλει χρειάστηκε να εξαντλήσουν ολόκληρη τη σειρά προτού καταφέρει ο Π.Α.Ο.Κ. να αποφύγει τον υποβιβασμό (42-59 στη Θεσσαλονίκη, 66-67 στην Αθήνα, 55-43 στη Θεσσαλονίκη).

Ακολούθως έλαβε το δικαίωμα συμμετοχής στη διαδικασία των Play-Offs όπου κλήθηκε να αντιμετωπίσει την πρωτοπόρο της κανονικής περιόδου, Ένωση Σουρμένων-Ελληνικού. Η δεύτερη είχε νικήσει και στα δύο μεταξύ τους παιχνίδια κατά την κανονική περίοδο και χρειαζόταν μία επιπλέον νίκη για να περάσει στην επόμενη φάση. Πράγματι, την πέτυχε άμεσα με σκορ 68-45, περιορίζοντας τον Π.Α.Ο.Κ. στις θέσεις 5 έως 8.

Επιπλέον, ο Π.Α.Ο.Κ. έλαβε μέρος σε σειρά αγώνων κατάταξης με τον Ιπποκράτη Κω, έχοντας το μειονέκτημα της έδρας. Οι δύο ομάδες μετέφεραν από μία εντός έδρας νίκη από την κανονική περίοδο (83-62 στη Θεσσαλονίκη, 58-52 στην Κω). Ο Ιπποκράτης επικράτησε στον επόμενο αγώνα με σκορ 76-69, στη συνέχεια ωστόσο δεν ταξίδεψε στη Θεσσαλονίκη με αποτέλεσμα να πάρει ο Π.Α.Ο.Κ. το ροζ φύλλο αγώνα στα χαρτιά με 20-0. Στο δεύτερο παιχνίδι που έλαβε χώρα στην Κω, ο Π.Α.Ο.Κ. υπέκυψε με σκορ 73-61 με αποτέλεσμα να βρεθεί στις θέσεις 7 ή 8. Τελικά τη θέση 7 της τελικής κατάταξης κατέλαβε ο Άρης Θεσσαλονίκης που είχε καταταγεί υψηλότερα από το Δικέφαλο στην κανονική περίοδο.

Τέλος, σε ό,τι αφορά το Κύπελλο Ελλάδος, η ομάδα του Π.Α.Ο.Κ. αποκλείστηκε μετά το πρώτο της παιχνίδι στη «Φάση των 16», στο οποίο και γνώρισε την ήττα με σκορ 76-60 από τον Πρωτέα Βούλας.

#### Περίοδος 2014-2015

Τον Ιούνιο του 2014 καθήκοντα πρώτου προπονητή στην ομάδα ανέλαβε ο Βασίλης Μασλαρινός.

Η ομάδα της Θεσσαλονίκης συνέχισε την πορεία της στην Α1 Εθνική τη χρονιά 2014-15, ολοκληρώνοντας τις αγωνιστικές της υποχρεώσεις με 7 νίκες, 10 ήττες και 1 μηδενισμό. Στον τελικό βαθμολογικό πίνακα βρέθηκε στην 7η θέση σε σύνολο 10 ομάδων. Κορυφαία σκόρερ της ομάδας την περίοδο αυτή σε ό,τι αφορά το μέσο όρο ανά παιχνίδι αναδείχθηκε η Αμερικανίδα Μπριάνα Μπροκ (170 πόντοι σε 10 αγώνες, 17 κατά μ.ό.), με την Ελληνίδα Δήμητρα Τελλίδου να έχει σημειώσει τους περισσότερους ποσοτικά πόντους (213 πόντοι σε 17 αγώνες, 12,53 κατά μ.ό.).

Ο μηδενισμός αφορούσε τον αγώνα της ομάδας εναντίον του Ολυμπιακού Βόλου, στον οποίο ο Π.Α.Ο.Κ. τυπικά επικράτησε. Ωστόσο η ομάδα του Βόλου ζήτησε δια μέσου της δικαστικής οδού την ακύρωση του αποτελέσματος, καθώς στο γήπεδο δεν υπήρχε γιατρός, κάτι που απαγόρευαν ρητά οι κανονισμοί της Ομοσπονδίας. Η διαμάχη έφτασε μέχρι το Α.Σ.Ε.Α.Δ. και το Συμβούλιο της Επικρατείας και είχε σαν αποτέλεσμα την αναβολή της διαδικασίας των Play-Outs μέχρι την εκδίκαση της τελικής απόφασης (που τελικά ήταν υπέρ του Ολυμπιακού Βόλου).

Στη συνέχεια ο Π.Α.Ο.Κ. κλήθηκε να υπερασπιστεί την παραμονή του στην κατηγορία στη διαδικασία των Play-Outs απέναντι στον 10ο Παναθλητικό Συκεών. Οι δύο ομάδες μετέφεραν από μία εντός έδρας νίκη από την κανονική περίοδο (67-48 στην Πυλαία, 64-51 στις Συκεές). Σε δύο διαδοχικά παιχνίδια ο Π.Α.Ο.Κ. αναδείχθηκε νικητής (63-41 στην Πυλαία, 48-54 στις Συκεές), ξεπερνώντας τον κίνδυνο του υποβιβασμού.

Η ομάδα της Θεσσαλονίκης με τον ίδιο τρόπο κέρδισε και μία θέση στα Play-Offs όπου διασταυρώθηκε με μειονέκτημα έδρας απέναντι στον 2ο Παναθηναϊκό. Στη διάρκεια της κανονικής περιόδου οι «πράσινες» είχαν κερδίσει δύο φορές (53-57 στη Θεσσαλονίκη, 78-54 στην Αθήνα)  και χρειάστηκαν ένα ακόμη παιχνίδι (73-57) για να περάσουν στην επόμενη φάση, αφήνοντας τον Π.Α.Ο.Κ. οριστικά στην 7η θέση για τη χρονιά αυτή.

Σε ό,τι αφορά τη διοργάνωση του Κυπέλλου Ελλάδος, ο Δικέφαλος συμμετείχε απευθείας στη «Φάση των 16», όπου και ηττήθηκε άμεσα με σκορ 65-43 από τον Πρωτέα Βούλας σε επανάληψη της περσινής χρονιάς.

#### Περίοδος 2015-2016

Η PAOK Sports Arena, την οποία και χρησιμοποιεί η ομάδα ως έδρα σε φωτογραφία του 2008.
Το καλοκαίρι του 2015 ο Μασλαρινός ανανέωσε το συμβόλαιό του με την ομάδα και για τη νέα αγωνιστική περίοδο, 2015-16.

Στο Πρωτάθλημα της Α1 Εθνικής, στο οποίο έλαβαν μέρος 10 σύλλογοι, ο Π.Α.Ο.Κ. συγκέντρωσε 11 νίκες και 7 ήττες. Στην τελική κατάταξη της κανονικής περιόδου τοποθετήθηκε στην 3η θέση, την υψηλότερη που έχει φτάσει ποτέ. Πρώτη σκόρερ για την ομάδα αναδείχθηκε η Ελληνίδα Ναυσικά Σταυρίδου (271 πόντοι σε 18 αγώνες, 15,06 κατά μ.ό.), με την Αμερικανίδα Λίζα Κλέμονς να ακολουθεί (221 πόντοι σε 18 αγώνες, 12,28 κατά μ.ό.).

Στη συνέχεια, στα πλαίσια της Β' Φάσης των Play-Offs, διεξήχθη σειρά παιχνιδιών ανάμεσα στον Π.Α.Ο.Κ. και την 6η Νίκη Λευκάδας, με τις δύο ομάδες να μεταφέρουν από μία εντός έδρας νίκη από την κανονική περίοδο (76-62 στη Λευκάδα, 72-56 στη Θεσσαλονίκη). Ο σύλλογος της Θεσσαλονίκης κέρδισε σε δύο διαδοχικούς αγώνες (87-72 στη Θεσσαλονίκη, 52-72 στη Λευκάδα) και προχώρησε στην επόμενη φάση με 3-1 στη σειρά.

Στη Γ' Φάση τέθηκε αντιμέτωπος με τον Παναθηναϊκό με μειονέκτημα έδρας και με τις Αμερικανίδες αθλήτριές του να έχουν ήδη αποχωρήσει. Οι ομάδες μετέφεραν και πάλι μία εντός έδρας νίκη από την κανονική περίοδο (78-40 στην Αθήνα, 57-49 στη Θεσσαλονίκη). Ο Π.Α.Ο.Κ. υπέστη στο σημείο αυτό δύο διαδοχικές ήττες (78-50 στην Αθήνα, 55-75 στη Θεσσαλονίκη) με συνέπεια να χάσει την ευκαιρία να διεκδικήσει τον τίτλο του Πρωταθλητή για πρώτη φορά στην ιστορία του.

Στη σειρά των Μικρών Τελικών βρέθηκε απέναντι στον Αθηναϊκό με πλεονέκτημα έδρας, έχοντας μεταφέρει ξανά το 1-1 από την κανονική περίοδο (68-49 στη Θεσσαλονίκη, 73-65 στην Αθήνα). Ο Π.Α.Ο.Κ. υπέστη δύο διαδοχικές ήττες (48-66 στην Θεσσαλονίκη, 75-70 στην Αθήνα) με αποτέλεσμα να τερματίσει τελικά στην 4η θέση της τελικής κατάταξης για τη χρονιά αυτή.

Στα πλαίσια του θεσμού του Κυπέλλου Ελλάδος η ομάδα της Θεσσαλονίκης έφτασε τη χρονιά αυτή στην τελική φάση (Final Four) του θεσμού, κατακτώντας τελικώς την τρίτη θέση. Στη «Φάση των 16», από την οποία ξεκίνησε, υποχρέωσε σε ήττα το συντοπίτη της Άρη με σκορ 48-74, ενώ στη «Φάση των 8» σειρά πήρε ο Ιπποκράτης Κω με σκορ 48-50. Η τελική φάση διεξήχθη το διήμερο 18 και 20 Μαρτίου 2016 στο νησί της Λευκάδας. Στον Ημιτελικό ο Π.Α.Ο.Κ. δεν τα κατάφερε απέναντι στον μετέπειτα τροπαιούχο Ολυμπιακό Πειραιώς, από τον οποίο και γνώρισε την ήττα με σκορ 85-48. Στο Μικρό Τελικό πήρε τη νίκη με σκορ 58-66 απέναντι στον Αθηναϊκό.

### Περίοδοι σε εθνικές κατηγορίες

| Περίοδος | Επίπ | Κατηγορία | Θέση | Επιπ Αγώνες | ΚΠ | POf | POu | Κορυφαία Σκόρερ ΚΠ | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- | --- |
| 2007-08 | 2 | Α2 Εθνική | 3 | - | 19-7 | - | - |  ? | Α' Φάση | 1 | - | - | - |
| 2008-09 | 2 | Α2 Εθνική | 4 | - | 17-9 | - | - |  ? | Β' Φάση | 2 | - | - | - |
| 2009-10 | 2 | Α2 Εθνική | 1 | - | 24-2 | - | - |  ? | Β' Φάση | 2 | - | - | - |
| 2010-11 | 1 | Α1 Εθνική | 9 | Play-Outs | 10-12 | - | 2-1 | Ναυσικά Σταυρίδου | Φάση των 16 | 1 | - | - | - |
| 2011-12 | 1 | Α1 Εθνική | 9 | Play-Outs | 7-15 | - | 2-0 | Κουίνσι Ντέιβις | Φάση των 16 | 1 | - | - | - |
| 2012-13 | 1 | Α1 Εθνική | 4 | Play-Offs | 14-8 | 0-1 | - | Κάιλα Ντεσρός | 2η θέση | 4 | - | - | - |
| 2013-14 | 1 | Α1 Εθνική | 8 | Play-Outs, Play-Offs | 6-12 | 0-1 | 2-1 | Δήμητρα Τελλίδου | Φάση των 16 | 1 | - | - | - |
| 2014-15 | 1 | Α1 Εθνική | 7 | Play-Outs, Play-Offs | 7-10 | 0-1 | 2-0 | Δήμητρα Τελλίδου | Φάση των 16 | 1 | - | - | - |
| 2015-16 | 1 | Α1 Εθνική | 4 | Play-Offs | 11-7 | 2-2 | - | Ναυσικά Σταυρίδου | 3η θέση | 4 | - | - | - |
| 2016-17 | 1 | Α1 Εθνική | 7 | - | 12-10 | - | - | Λόβελ-Κουρίν Κάμπελ | Φάση των 16 | 1 | - | - | - |

Πρόσωπα
-------

Διακεκριμένες καλαθοσφαιρίστριες| Εθν | Ονοματεπώνυμο |
| --- | --- |
|  | Μαρία Αυτζή |
|  | Σοφία Βασιλειάδου |
|  | Ελένη Βουλγαράκη |
|  | Δήμητρα Γιαννοπούλου |
|  | Βασιλική Καζαντζή |
|  | Έφη Καζαντζίδου |
|  | Άσπα Καλαμπάκου |
|  | Εύα Κατοπώδη |
|  | Λολίτα Λύμουρα |
|  | Αφεντούλα Μαγαλιού |
|  | Φαίδρα Σκιαδοπούλου |
|  | Σταυρούλα Σπανίδου |
|  | Άννα-Νίκη Σταμολάμπρου |
|  | Ναυσικά Σταυρίδου |
|  | Δήμητρα Τελλίδου |
|  | Παυλίνα Τσελεμπή |
|  | Κεϊάνα Βάινς |
|  | Πόρσια Γκριν |
|  | Νίκι Έιβερι |
|  | Λόβελ-Κουρίν Κάμπελ |
|  | Λίζα Κλέμονς |
|  | Κένυα ΜακΜπί |
|  | Νταϊάνα Μπαρνς |
|  | Τζοάννα Μπαρνς |
|  | Μπριάνα Μπροκ |
|  | Κουίνσι Ντέιβις |
|  | Κάιλα Ντεσρός |
|  | Τζάσμιν Ρέντμον |
|  | Αΐσα Τζέφερσον |
|  | Μιλένα Βουκσίσεβιτς |
|   | Ιβάνα Ράτζα |
|   | Τιάνα Ράτζα |

Προπονητές| Εθν | Ονοματεπώνυμο | Θητεία |
| --- | --- | --- |
|  | Απόστολος Δεμερτζής | - Φεβρ 2012 |
|  | Νίκος Παπαδόπουλος | Φεβρ 2012 - Ιουν 2012 |
|  | Ευριπίδης Μελετιάδης | Ιουν 2012 - Ιουλ 2013 |
|  | Σταύρος Νανάκος | Αυγ 2013 - Μαι 2014 |
|  | Βασίλης Μασλαρινός | Ιουν 2014 - Ιουν 2021 |

Τρέχουσα αγωνιστική περίοδος
----------------------------

Κατά την τρέχουσα αγωνιστική περίοδο, 2016-17, ο Π.Α.Ο.Κ. έλαβε μέρος στο Πρωτάθλημα της Α1 Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης. Η ομάδα χρησιμοποίησε τη χορηγική επωνυμία **P.A.O.K. KYANA wBC** για εμπορικούς λόγους. Ολοκλήρωσε τις αγωνιστικές της υποχρεώσεις για την Κανονική Περίοδο στην 7η θέση της βαθμολογικής κατάταξης, απέναντι σε 11 αντίπαλους συλλόγους. Ο απολογισμός της ήταν 12 νίκες και 10 ήττες, ενώ παρατηρήθηκε ισοβαθμία με τον 6ο Παναθλητικό-Πειραματικό Συκεών. Η θέση της ομάδας δεν επαρκούσε για να εισέλθει στα Play-offs (όπου αγωνίστηκαν οι 4 πρώτοι), αλλά της επέτρεψε και να αποφύγει τη διαδικασία των Play-Outs.

Στη διάρκεια της χρονιάς παραγωγικότερη σκόρερ της ομάδας αναδείχθηκε η Αμερικανίδα Λόβελ-Κουρίν Κάμπελ (386 πόντοι σε 22 αγώνες, 17,55 κατά μ.ό.). Ακολούθησαν οι Ελληνίδες Λολίτα Λύμουρα (227 πόντοι σε 22 αγώνες, 10,32 κατά μ.ό.) και Τούλα Μαγαλιού (220 πόντοι σε 22 αγώνες, 10,00 κατά μ.ό.). Η Κάμπελ βρέθηκε επίσης στη δεύτερη θέση των στατιστικών πινάκων για το σύνολο των ομάδων σε ό,τι αφορά τα ριμπάουντ (258 σε 22 αγώνες, 11,73 κατά μ.ό.) και τα κοψίματα (18 σε 22 αγώνες, 0,82 κατά μ.ό.). Η Λύμουρα βρέθηκε στην τρίτη θέση του πίνακα των ασίστ (141 σε 22 αγώνες, 6,41 κατά μ.ό.).

Στο θεσμό του Κυπέλλου Ελλάδος η ομάδα της Θεσσαλονίκης διαγωνίστηκε απευθείας στη «Φάση των 16», όπου και γνώρισε εκτός έδρας τον αποκλεισμό από το συμπολίτη της Άρη με σκορ 62-55.

Έδρα του συλλόγου είναι η PAOK Sports Arena, γνωστή και ως «Παλατάκι», χωρητικότητας 8.142 θεατών. Πρόεδρος του διοικητικού συμβουλίου του ερασιτέχνη Π.Α.Ο.Κ. είναι ο Θανάσης Κατσαρής  και υπεύθυνος του τμήματος ο Βασίλης Αγγελίδης. Καθήκοντα πρώτου προπονητή διατηρεί από τον Ιούνιο του 2014 ο Βασίλης Μασλαρινός, με άμεσο συνεργάτη τον Άγγελο Αγγελίδη. Το ρόστερ του Π.Α.Ο.Κ. για την αγωνιστική περίοδο 2016-17 συνέθεσαν οι παρακάτω αθλήτριες:

**Σεζον 2020-2021**

Ο Π.Α.Ο.Κ. συμμετείχε για άλλη μια χρονιά στην Α1 γυναικών που συμμετείχαν αυτή τη φορά 10 ομάδες. Κατέλαβε την 4η θέση στην κανονική περίοδο με σύνολο 7 νίκες και και 2 ήττες. Έτσι συμμετείχε στα πλέι οφς όπου συμμετείχαν οι 6 πρώτες ομάδες. Ξανά έπαιξε με όλες της ομάδες των πλέι οφ και έτσι καταταγεί 3η στο πρωτάθλημα. 

Όσο αφορά το κύπελλο συμμετείχε κατευθείαν στη « Φάση των 16 » όπου απέκλεισε τον Σπόρτιγκ στη Θεσσαλονίκη με σκορ 66-54. Στα προημιτελικά διασταυρώθηκε με τον Πας Γιάννινα αλλά λόγω της πανδημίας Covid 19 οι αγώνες αναβλήθηκαν και εν τέλη η διοργάνωση διακόπτει οριστικά.

**Σεζόν 2021-2022**

Συμμετείχε πάλι στην Α1 γυναικών όπου συμμετείχαν 9 ομάδες λόγω της αποχώρησης λόγω οικονομικών προβλημάτων και πανδημίας ( Σπόρτιγκ και ΕΦΑΟ Ζωγράφου).

Για πρώτη φορά στην ιστορία της γυναικείας καλαθοσφαίρισης του Π.Α.Ο.Κ. η ομάδα συμμετείχε σε ευρωπαϊκή διοργάνωση και συγκεκριμένα στην 2η τη τάξει διοργάνωση Euro Cup Women. Στα προκριματικά κληρώθηκε με την τουρκική ￼Birevim Elazığ όπου ηττήθηκε και στα δύο παιχνίδια που διεξήχθησαν στην Τουρκία και τα δύο με σκορ 58-62 και 76-80 (134-142 συνολικό σκορ) και έτσι δεν κατάφερε να προκριθεί στους ομίλους. 

Όσο αφορά το Κύπελλο Ελλάδας νίκησε εκτός έδρας τον Πρωτέα Βούλας 57-73 και έτσι προκρίθηκε στα προημιτελικά της διοργάνωσης όπου αντιμετώπισε τον Ολυμπιακό στη Θεσσαλονίκη και ηττήθηκε στο νήμα από τις « ερυθρόλευκες» με σκορ 60-61 μετά από μια εξαιρετική εμφάνιση και έτσι δεν κατάφερε να προκριθεί στα ημιτελικά και η διοργάνωση τελείωσε για τον « Δικέφαλο του Βορρά». Στο Πρωτάθλημα, η ομάδα του Π.Α.Ο.Κ. κατέκτησε την 7η θέση έπειτα από τη διαδικασία των Play-Offs για τις θέσεις 5-8 της Α1 Γυναικών.

Π.Α.Ο.Κ. - Roster 2023-24| Αρ. | Εθν. | Όνοματεπώνυμο | Θέση | Γέννηση | Ύψος |
| --- | --- | --- | --- | --- | --- |
|  |  | Κιολεόγλου, Νικολέτα | 1 | 2004 | 170 cm |
|  |  | Walker, Keiunna | 1 | 2000 | 168 cm |
|  |  | Κιλαζίδου, Χρύσα | 1-2 | 1997 | 175 cm |
|  |  | Κολλάτου, Ευγενία | 1-2 | 1998 | 172 cm |
|  |  | Θεοδώρου, Χριστίνα | 2-3 | 1997 | 180 cm |
|  |  | Μιχαηλίδου, Καλλιόπη | 2-3 | 2002 | 183 cm |
|  |  | Μυλωνάκη, Βαρβάρα | 4 | 1999 | 183 cm |
|  |  | Jones, Morgan  | 3-4 | 1999 | 188 cm |
|  |  | Κουμαντσιώτου, Εύα | 5 | 2004 | 193 cm |
|  |  | Κατσαμούρη, Μαρία | 5 | 1998 | 189 cm |

|  |
| --- |
| Προπονητής: Άγγελος Αγγελίδης  |
| *Ενημέρωση: 16 Ιουλίου 2023* |

Τμήματα υποδομής
----------------

Ο Π.Α.Ο.Κ. διατηρεί σήμερα ένα από τα καλύτερα φυτώρια νεαρών αθλητριών της χώρας, με πολλές διακρίσεις σε τοπικό και πανελλαδικό επίπεδο. Στο πρόσφατο παρελθόν έχει κατακτήσει:

* 1× Πανελλήνιο Πρωτάθλημα Νεανίδων (2013)
* 3× Πρωταθλήματα Νεανίδων Θεσσαλονίκης (2013, 2015, 2019)
* 2× Πανελλήνια Πρωταθλήματα Κορασίδων (2010, 2011)
* 4× Πρωταθλήματα Κορασίδων Θεσσαλονίκης (2010, 2011, 2016, 2019)

#### Νεανίδες

*Οι ομάδες Νεανίδων του Άρη και του Π.Α.Ο.Κ. σε αναμνηστική φωτογραφία μετά τον τελευταίο τελικό του Πρωταθλήματος Νεανίδων Ε.ΚΑ.Σ.Θ. το 2016-17.*
Την αγωνιστική περίοδο 2012-13, με προπονητή τον Ευρυπίδη Μελετιάδη, ο Π.Α.Ο.Κ. κατέκτησε το Πρωτάθλημα Νεανίδων Θεσσαλονίκης. Στο Final-4 της διοργάνωσης, που έλαβε χώρα στο Δ.Α.Κ. Καλαμαριάς τον Απρίλιο, η ομάδα του δικεφάλου υποχρέωσε αρχικά σε ήττα τον Παναθλητικό Συκεών με σκορ 75-53. Στο Μεγάλο Τελικό επικράτησε του Ηρακλή με σκορ 42-37. Πρωταγωνίστρια στον αγώνα για την ομάδα ήταν η Ραφαέλα Αγγελίδου που σημείωσε 15 πόντους. Στη συνέχεια, και συγκεκριμένα τον Ιούνιο του 2013, ο Π.Α.Ο.Κ. εκπροσώπησε την Ένωση Θεσσαλονίκης στο Πανελλήνιο Πρωτάθλημα Νεανίδων που έλαβε χώρα στη Σκάλα Λακωνίας. Εκεί διεκδίκησε τον τίτλο του Πρωταθλητή Ελλάδος απέναντι στο Αρκάδι Ρεθύμνου, την Ένωση Γαλατσίου, την Άμιλλα Τριπόλεως, τον Πρωτέα Βούλας και τον Απόλλωνα Πτολεμαΐδας. Εν τέλει κατέκτησε το τρόπαιο με απολογισμό 4 νίκες σε 5 αγώνες. Πολυτιμότερη παίκτρια της ομάδας και του τουρνουά ψηφίστηκε η Άννα-Νίκη Σταμολάμπρου.

Δύο χρόνια αργότερα, την περίοδο 2014-15, με προπονητή το Βασίλη Μασλαρινό, η ομάδα Νεανίδων του Π.Α.Ο.Κ. αναδείχθηκε εκ νέου Πρωταθλήτρια Θεσσαλονίκης, μέσω του Final-4 που διεξήχθη ξανά στην Καλαμαριά. Στον Ημιτελικό οι μελανόλευκες επικράτησαν εύκολα του Ε.Ο. Σταυρούπολης με σκορ 70-38. Στο Μεγάλο Τελικό διασταυρώθηκαν με τον Ηρακλή τον οποίο και υποχρέωσαν σε ήττα μετά από ένα αμφίρροπο παιχνίδι με σκορ 59-53. Πολυτιμότερη παίκτρια του Π.Α.Ο.Κ. και του αγώνα αναδείχθηκε η Χρύσα Μανωλοπούλου. Το Πανελλήνιο Νεανίδων της χρονιάς αυτής διεξήχθη στην Κοζάνη με τη συμμετοχή, εκτός του Π.Α.Ο.Κ. και των ομάδων: Αθηναϊκός Βύρωνα, Π.Α.Σ. Γιάννινα, Τιτάνες Δράμας, Αρκάδι Ρεθύμνου και Πρωτέας Βούλας. Στη διοργάνωση αυτή η ομάδα της Θεσσαλονίκης συγκέντρωσε 2 νίκες και 3 ήττες με αποτέλεσμα να καταταγεί στην 4η θέση. Η αθλήτρια του συλλόγου, Ιβάνα Ράτζα, συμπεριλήφθη στην κορυφαία πεντάδα του τουρνουά.

#### Κορασίδες

Την αγωνιστική περίοδο 2009-10, με προπονητή τον Ευρυπίδη Μελετιάδη, ο Π.Α.Ο.Κ. κατέκτησε το Πρωτάθλημα Κορασίδων Θεσσαλονίκης. Στο Final-4 της διοργάνωσης, που έλαβε χώρα στο Δ.Α.Κ. Πεύκων το Μάρτιο, η ομάδα του δικεφάλου υποχρέωσε στον Ημιτελικό σε ήττα τον Άρη Θεσσαλονίκης με σκορ 56-39. Στο Μεγάλο Τελικό επικράτησε του Παναθλητικού Συκεών με σκορ 50-35. Πολυτιμότερη παίκτρια της ομάδας αναδείχθηκε η Άννα-Νίκη Σταμολάμπρου. Στη συνέχεια, και συγκεκριμένα τον Ιούλιο του 2010, ο Π.Α.Ο.Κ. εκπροσώπησε την Ένωση Θεσσαλονίκης στο Πανελλήνιο Πρωτάθλημα Κορασίδων που έλαβε χώρα στο Βόλο Μαγνησίας. Εκεί διεκδίκησε τον τίτλο του Πρωταθλητή Ελλάδος απέναντι στην Α.Γ.Ε. Χαλκίδα, το Δ.Α.Σ. Άνω Λιοσίων, τον Απόλλωνα Πτολεμαΐδας, τον Πανιώνιο και τη Άμιλλα Τριπόλεως. Εν τέλει κατέκτησε το τρόπαιο, στην κυριολεξία χάρις στο τελευταίο του καλάθι.

Την επόμενη χρονιά, 2010-11, οι Κορασίδες του Π.Α.Ο.Κ. επανέλαβαν το διπλό τους επίτευγμα, πάντα με τον Μελετιάδη στο πόστο του προπονητή. Στο Μεγάλο Τελικό του Πρωταθλήματος Θεσσαλονίκης, ο οποίος διεξήχθη στην Καλαμαριά, κέρδισε τον Ηρακλή με σκορ 48-45 με κορυφαίες σε επίδοση τις Καζαντζή και Σταμολάμπρου. Τον Ιούνιο ο Π.Α.Ο.Κ. ήταν ο εκπρόσωπος της Θεσσαλονίκης στο Πανελλήνιο Κορασίδων που διεξήχθη στη Νικήτη Χαλκιδικής. Εκεί τέθηκε αντιμέτωπος με τον Απόλλωνα Πτολεμαΐδας, τις Εσπερίδες Καλλιθέας, το Δ.Α.Σ. Άνω Λιοσίων, το Αρκάδι Ρεθύμνου και την Άμιλλα Τριπόλεως. Το τέλος του τουρνουά βρήκε τον Π.Α.Ο.Κ. στην κορυφή της τελικής κατάταξης με 4 νίκες και 1 ήττα. Πολυτιμότερη παίκτρια της διοργάνωσης αναδείχθηκε η Άννα-Νίκη Σταμολάμπρου, ενώ στην κορυφαία πεντάδα συμπεριλήφθη και η Ραφαέλλα Αγγελίδου.

Λίγα χρόνια αργότερα, την περίοδο 2015-16, με προπονητή το Νίκο Παπαδόπουλο, ο Π.Α.Ο.Κ. κατάφερε να κατακτήσει για τρίτη φορά το Πρωτάθλημα Θεσσαλονίκης. Στο Μεγάλο Τελικό, με κορυφαίες τις Αναστασία Στεργίου και Ράνια Τσάλη, νίκησε με σκορ 41-37 τον Άρη. Το Πανελλήνιο Κορασίδων της χρονιάς διεξήχθη στα τέλη Ιουνίου με οικοδεσπότη τον Π.Α.Ο.Κ. στο «Παλατάκι». Για το τρόπαιο συναγωνίστηκαν επίσης ο Εργοτέλης Ηρακλείου, ο Παναθηναϊκός, ο Απόλλων Πτολεμαΐδας, ο Πρωτέας Βούλας και ο Έσπερος Α.Ο.Π.Α. Στο πλαίσιο αυτό η ομάδα της Θεσσαλονίκης τερμάτισε στην 3η θέση με 3 νίκες και 2 ήττες.

Παραπομπές
----------

1. ↑  «Ένωση Καλαθοσφαιρικών Σωματείων Θεσσαλονίκης», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
2. ↑  «Το Κύπελλο Γυναικών»[*νεκρός σύνδεσμος*], άρθρο στον ιστότοπο Sport24.gr, 23 Σεπτεμβρίου 2007.
3. ↑  «Επιβλητικές νίκες» Αρχειοθετήθηκε 2016-03-07 στο Wayback Machine. άρθρο στον ιστότοπο SentraGoal.gr, 24 Σεπτεμβρίου 2007.
4. ↑  «Βαθμολογία Α2 Εθνικής Κατηγορίας Γυναικών (Όμιλος Βορρά) 2007-2008», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
5. ↑  «Τα αποτελέσματα στο Κύπελλο Γυναικών» Αρχειοθετήθηκε 2016-03-05 στο Wayback Machine. άρθρο στον ιστότοπο Sport24.gr, 21 Σεπτεμβρίου 2008.
6. ↑  «Νίκη του Πανθρακικού στις Σέρρες, επικρατήσεις των φαβορί», άρθρο στον ιστότοπο In.gr, 21 Σεπτεμβρίου 2008.
7. ↑  «Τα αποτελέσματα του κυπέλλου Γυναικών», άρθρο στον ιστότοπο Gazzetta.gr, 21 Σεπτεμβρίου 2008.
8. ↑  «Στο νήμα Πανιώνιος και Αθηναϊκός»[*νεκρός σύνδεσμος*], άρθρο στον ιστότοπο SentraGoal.gr, 29 Σεπτεμβρίου 2008.
9. ↑  «Βαθμολογία Α2 Εθνικής Κατηγορίας Γυναικών (Όμιλος Βορρά) 2008-2009», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
10. ↑  «Το Κύπελλο Ελλάδας γυναικών», άρθρο στον ιστότοπο Zougla.gr, 11 Οκτωβρίου 2009.
11. ↑  «Τα αποτελέσματα της 2ης φάσης του Κυπέλλου Γυναικών» Αρχειοθετήθηκε 2019-03-24 στο Wayback Machine. άρθρο στον ιστότοπο BasketNet.gr, 21 Οκτωβρίου 2009.
12. ↑  «Βαθμολογία Α2 Εθνικής Κατηγορίας Γυναικών (Όμιλος Βορρά) 2009-2010», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
13. ↑  «Πρωταθλήτριες Ομάδες Α2 Εθνικής Κατηγορίας Γυναικών», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
14. ↑  «Βαθμολογία Α1 Εθνικής Κατηγορίας Γυναικών 2010-2011», άρθρο στον ιστότοπο Tsiotras.blogspot.gr, 17 Απριλίου 2011.
15. ↑  «P.A.O.K.: Total Stats Regular Season 2010-2011»[*νεκρός σύνδεσμος*], πληροφορίες στον ιστότοπο (Galanis)SportsData.gr.
16. ↑  «Τα πλέι οφ στην Α1 γυναικών του μπάσκετ», άρθρο στον ιστότοπο Zougla.gr, 17 Απριλίου 2011.
17. ↑  «Play Out: Ζωντανός ο Πρωτέας με διπλό στην Πυλαία!», άρθρο στον ιστότοπο WePlayBall.gr, 4 Μαΐου 2011.
18. ↑  «Αποτελέσματα Πλέι Αουτ: Ισοφάρισε ο Πρωτέας τον διαλυμένο Π.Α.Ο.Κ.!», άρθρο στον ιστότοπο WePlayBall.gr, 8 Μαΐου 2011.
19. ↑  «Σώθηκε ο Π.Α.Ο.Κ. έπεσε ο Πρωτέας»[*νεκρός σύνδεσμος*], άρθρο στον ιστότοπο BasketNet.gr, 12 Μαΐου 2011.
20. ↑  «Αποτελέσματα Πλέι Άουτ: Ο πλήρης Π.Α.Ο.Κ. ανέτρεψε το σκηνικό και έριξε στην Α2 τον Πρωτέα!», άρθρο στον ιστότοπο WePlayBall.gr, 11 Μαΐου 2011.
21. ↑  «Η λίστα της ντροπής!», άρθρο στον ιστότοπο WePlayBall.gr, 14 Ιουνίου 2011.
22. ↑  «Περίπατος για τον Αθηναϊκό», άρθρο στον ιστότοπο SuperBasket.gr, 20 Οκτωβρίου 2010.
23. 1 2  «Βαθμολογία Α1 Εθνικής Κατηγορίας Γυναικών 2011-2012», πληροφορίες στην Ελληνική Ομοσπονδία Καλαθοσφαίρισης.
24. ↑  «P.A.O.K.: Total Stats Regular Season 2011-2012»[*νεκρός σύνδεσμος*], πληροφορίες στον ιστότοπο (Galanis)SportsData.gr.
25. ↑  «Παπαδόπουλος ο αντι-Δεμερτζής», άρθρο στον ιστότοπο OnSports.gr, 1 Φεβρουαρίου 2012.
26. ↑  «Προβάδισμα για Π.Α.Ο.Κ. Άρη», άρθρο στον ιστότοπο του ΣΠΟΡ FM, 4 Απριλίου 2012.
27. ↑  «Νίκες για Άρη και Π.Α.Ο.Κ.»[*νεκρός σύνδεσμος*], άρθρο στον ιστότοπο BasketNet.gr, 4 Απριλίου 2012.
28. ↑  «Αποτελέσματα Πλέι Άουτ Α1: Σώθηκε ο Π.Α.Ο.Κ. ισοφάρισε η Καλαμαριά!», άρθρο στον ιστότοπο WePlayBall.gr, 8 Απριλίου 2012.
29. ↑  «Μένει ο Π.Α.Ο.Κ. & υποβιβασμός για ΦΕΑ», άρθρο στον ιστότοπο Gazzetta.gr, 7 Απριλίου 2012.
30. ↑  «Πάλεψε ο Π.Α.Ο.Κ. απέναντι στις Εσπερίδες», άρθρο στο ιστολόγιο Tsiotras.blogspot.gr, 20 Νοεμβρίου 2011.
31. ↑  «Ανέλαβε τον Π.Α.Ο.Κ. ο Μελετιάδης!», άρθρο στον ιστότοπο WePlayBall.gr, 30 Ιουνίου 2012.
32. 1 2  «Βαθμολογία Α1 Εθνικής Κατηγορίας Γυναικών 2012-2013», πληροφορίες στην Ελληνική Ομοσπονδία Καλαθοσφαίρισης.
33. ↑  «P.A.O.K.: Total Stats Regular Season 2012-2013»[*νεκρός σύνδεσμος*], πληροφορίες στον ιστότοπο (Galanis)SportsData.gr.
34. ↑  «Αποτελέσματα Πλέι Οφ Α1: Στον τελικό με "σκούπα" ο Παναθηναϊκός!», άρθρο στον ιστότοπο WePlayBall.gr, 6 Απριλίου 2013.
35. ↑  «Στο τελικό τα κορίτσια του Παναθηναϊκού», άρθρο στον ιστότοπο της εφημερίδας «Ελευθεροτυπία», 6 Απριλίου 2013.
36. ↑  «Αποτελέσματα Πλέι Οφ Α1: Τρίτος ο Αθηναϊκός σε μικρό τελικό-παρωδία!», άρθρο στον ιστότοπο WePlayBall.gr, 20 Απριλίου 2013.
37. ↑  «Τρίτος ο Αθηναϊκός, κέρδισε τον Π.Α.Ο.Κ.»[*νεκρός σύνδεσμος*], άρθρο στον ιστότοπο SentraGoal.gr, 20 Απριλίου 2013.
38. ↑  «Τρίτος ο Αθηναϊκός», άρθρο στον ιστότοπο του ΣΠΟΡ FM, 20 Απριλίου 2013.
39. ↑  «Πρόκριση για Νέο Ρύσιο και Π.Α.Ο.Κ.!»[*νεκρός σύνδεσμος*], άρθρο στον ιστότοπο BasketPlus.gr, 30 Σεπτεμβρίου 2012.
40. ↑  «Π.Α.Ο.Κ.: Ακολούθησε τον Παναθηναϊκό στο Final 4!», άρθρο στον ιστότοπο OnSports.gr, 22 Δεκεμβρίου 2012.
41. ↑  «Μπάσκετ: Στον τελικό του Κυπέλλου ο Π.Α.Ο.Κ. 69-54 τον Αθηναϊκό», άρθρο στον ιστότοπο Zougla.gr, 30 Μαρτίου 2013.
42. ↑  «Ο τελικός των αουτσάιντερ!» Αρχειοθετήθηκε 2013-04-04 στο Wayback Machine. άρθρο στον ιστότοπο SentraGoal.gr, 30 Μαρτίου 2013.
43. ↑  «Το σήκωσε ο Πρωτέας Βούλας!», άρθρο στον ιστότοπο του NovaΣΠΟΡ FM, 31 Μαρτίου 2013.
44. ↑  «Κυπελλούχος Ελλάδας η γυναικεία ομάδα του Πρωτέα Βούλας» Αρχειοθετήθηκε 2013-04-04 στο Wayback Machine. άρθρο στον ιστότοπο VimaOnline.gr, 31 Μαρτίου 2013.
45. ↑  «Κυπελλούχος στις γυναίκες ο Πρωτέας Βούλας», άρθρο στον ιστότοπο Contra.gr, 31 Μαρτίου 2013.
46. ↑  «Ο Πρωτέας Κυπελλούχος και στο... παραμύθι της σταχτοπούτας», άρθρο στον ιστότοπο In.gr, 31 Μαρτίου 2013.
47. ↑  «Π.Α.Ο.Κ.: Ανέλαβε ο Νανάκος», άρθρο στον ιστότοπο OnSports.gr, 11 Αυγούστου 2013.
48. 1 2 3 4 5  «Πρόγραμμα και Βαθμολογία Α1 Εθνικής Κατηγορίας Γυναικών 2013-2014», πληροφορίες στην Ελληνική Ομοσπονδία Καλαθοσφαίρισης.
49. ↑  «P.A.O.K.: Total Stats Regular Season 2013-2014»[*νεκρός σύνδεσμος*], πληροφορίες στον ιστότοπο (Galanis)SportsData.gr.
50. ↑  «3P-Goals Statistics 2013-2014»[*νεκρός σύνδεσμος*], πληροφορίες στον ιστότοπο (Galanis)SportsData.gr.
51. ↑  «Πρώτη σκόρερ στην κανονική περίοδο η Ρασίντ, πρώτη στην αξιολόγηση η Μέλνικα!», άρθρο στον ιστότοπο WePlayBall.gr, 13 Μαρτίου 2014.
52. ↑  «Άλωσε την Πυλαία ο Κρόνος!»[*νεκρός σύνδεσμος*], άρθρο στον ιστότοπο SentraGoal.gr, 23 Μαρτίου 2014.
53. ↑  «Αποτελέσματα Πλέι Άουτ Α1: Ζωντανός ο Π.Α.Ο.Κ. παλικαρίσιο διπλό στο Μπραχάμι!», άρθρο στον ιστότοπο WePlayBall.gr, 30 Μαρτίου 2014.
54. ↑  ««Σώθηκε» ο Π.Α.Ο.Κ. έπεσε ο Κρόνος» Αρχειοθετήθηκε 2014-04-09 στο Wayback Machine. άρθρο στον ιστότοπο SuperBasket.gr, 2 Απριλίου 2014.
55. ↑  «Πως έμεινε ο Π.Α.Ο.Κ. στην Α1 55-43 τον Κρόνο που υποβιβάστηκε» Αρχειοθετήθηκε 2016-03-06 στο Wayback Machine. άρθρο στον ιστότοπο SportsHero.gr, 2 Απριλίου 2014.
56. ↑  «Αποτελέσματα Πλέι Οφ Α1: Break στην παράταση ο Αθηναϊκός, "καταιγίδα" ο ΠΑΟ, πέρασε το Ελληνικό!», άρθρο στον ιστότοπο WePlayBall.gr, 6 Απριλίου 2014.
57. ↑  «Ελληνικό - Π.Α.Ο.Κ. 68-45», άρθρο στον ιστότοπο Gazzetta.gr, 6 Απριλίου 2014.
58. ↑  «Η Τελίδου δεν έφτανε…»[*νεκρός σύνδεσμος*], άρθρο στον ιστότοπο EBasket.gr, 30 Απριλίου 2014.
59. ↑  «Δεν πάει Θεσσαλονίκη ο Ιπποκράτης, 2-2 ο Π.Α.Ο.Κ.!», άρθρο στον ιστότοπο WePlayBall.gr, 3 Μαΐου 2014.
60. ↑  «Νέα νίκη επί του Π.Α.Ο.Κ. και 5η θέση για τον Ιπποκράτη», άρθρο στον ιστότοπο NorthBasket.gr, 7 Μαΐου 2014.
61. ↑  «Τα αποτελέσματα στο Κύπελλο γυναικών»[*νεκρός σύνδεσμος*], άρθρο στον ιστότοπο BasketNet.gr, 6 Οκτωβρίου 2013.
62. ↑  «Π.Α.Ο.Κ.: Αναλαμβάνει ο Μασλαρινός», άρθρο στον ιστότοπο OnSports.gr, 23 Ιουνίου 2014.
63. 1 2 3 4  «Πρόγραμμα και Βαθμολογία Α1 Εθνικής Κατηγορίας Γυναικών 2014-2015», πληροφορίες στην Ελληνική Ομοσπονδία Καλαθοσφαίρισης.
64. ↑  «P.A.O.K. KYANA: Total Stats Regular Season 2014-2015»[*νεκρός σύνδεσμος*], πληροφορίες στον ιστότοπο (Galanis)SportsData.gr.
65. ↑  «Κίνδυνος μηδενισμού του Π.Α.Ο.Κ. στο ΑΣΕΑΔ ο Ολυμπιακός Βόλου!», άρθρο στον ιστότοπο WePlayBall.gr, 7 Φεβρουαρίου 2015.
66. ↑  «Στις 19/2 κρίνεται η τύχη του Π.Α.Ο.Κ. - Ολυμπιακός Βόλου» Αρχειοθετήθηκε 2016-07-28 στο Wayback Machine. άρθρο στον ιστότοπο WomenBasket.gr, 7 Φεβρουαρίου 2015.
67. ↑  «Στα πλέι άουτ ο Π.Α.Ο.Κ. - Σώθηκε η Τερψιθέα!» Αρχειοθετήθηκε 2016-08-23 στο Wayback Machine. άρθρο στον ιστότοπο WomenBasket.gr, 2 Μαρτίου 2015.
68. ↑  «Οριστικά στα πλέι άουτ ο Π.Α.Ο.Κ.» Αρχειοθετήθηκε 2016-08-23 στο Wayback Machine. άρθρο στον ιστότοπο WomenBasket.gr, 9 Μαρτίου 2015.
69. ↑  «Ο Π.Α.Ο.Κ. 63-41, έκανε το 2-1 με Παναθλητικό»[*νεκρός σύνδεσμος*], άρθρο στον ιστότοπο SportsHero.gr, 12 Μαρτίου 2015.
70. ↑  «"Σώθηκε" ο Π.Α.Ο.Κ. ΚΥΑΝΑ, στην Α2 ο Παναθλητικός»[*νεκρός σύνδεσμος*], άρθρο στον ιστότοπο SuperBasket.gr, 14 Μαρτίου 2015.
71. ↑  «Γυναικείο: Πρόκριση για Παναθηναϊκο, Πρωτέα Βούλας και Ελληνικό»[*νεκρός σύνδεσμος*], άρθρο στον ιστότοπο Basket247.gr, 22 Μαρτίου 2015.
72. ↑  «Άνετη επικράτηση του Πρωτέα Βούλας επί του Π.Α.Ο.Κ.», άρθρο στον ιστότοπο της εφημερίδας «Το Βήμα», 29 Σεπτεμβρίου 2014.
73. ↑  «Συνεχίζει με Μασλαρινό και Μελετιάδη ο Π.Α.Ο.Κ.»[*νεκρός σύνδεσμος*], άρθρο στον ιστότοπο SuperBasket.gr, 20 Ιουνίου 2015.
74. 1 2 3 4 5  «Πρόγραμμα και Βαθμολογία Α1 Εθνικής Κατηγορίας Γυναικών 2015-2016», πληροφορίες στην Ελληνική Ομοσπονδία Καλαθοσφαίρισης.
75. ↑  «P.A.O.K. KYANA: Total Stats Regular Season 2015-2016»[*νεκρός σύνδεσμος*], πληροφορίες στον ιστότοπο (Galanis)SportsData.gr.
76. ↑  «Π.Α.Ο.Κ. - Νίκη Λευκάδας 87-72», άρθρο στον ιστότοπο Sdna.gr, 27 Μαρτίου 2016.
77. ↑  «Νίκη Λευκάδας - Π.Α.Ο.Κ. 52-72», άρθρο στον ιστότοπο Gazzetta.gr, 30 Μαρτίου 2016.
78. ↑  «Παναθηναϊκός – Π.Α.Ο.Κ. 78-50» Αρχειοθετήθηκε 2016-04-11 στο Wayback Machine. άρθρο στον ιστότοπο eBasket.gr, 9 Απριλίου 2016.
79. ↑  «Εύκολα τον χωρίς ξένες Π.Α.Ο.Κ. ο Π.Α.Ο. και πάει τελικό!» Αρχειοθετήθηκε 2016-04-14 στο Wayback Machine. άρθρο στον ιστότοπο BasketPlus.gr, 13 Απριλίου 2016.
80. ↑  «Π.Α.Ο.Κ. - Αθηναϊκός 48-66», άρθρο στον ιστότοπο Sdna.gr, 20 Απριλίου 2016.
81. ↑  ««Μικρός» πρωταθλητής ο Αθηναϊκός» Αρχειοθετήθηκε 2016-05-09 στο Wayback Machine. άρθρο στον ιστότοπο SuperBasket.gr, 26 Απριλίου 2016.
82. ↑  «Α1 ΓΥΝΑΙΚΩΝ: «Χάλκινος» Αθηναϊκός!»[*νεκρός σύνδεσμος*], άρθρο στον ιστότοπο Woman2Woman, 24 Απριλίου 2016.
83. ↑  «Περίπατοι πρόκρισης από Π.Α.Ο.Κ. Παναθηναϊκό και Ολυμπιακό», άρθρο στον ιστότοπο Sport24.gr, 4 Οκτωβρίου 2015.
84. ↑  «Έκλεισε θέση στο Final Four ο Π.Α.Ο.Κ.», άρθρο στον ιστότοπο του ΣΠΟΡ FM, 19 Δεκεμβρίου 2015.
85. ↑  «Ολυμπιακός - Π.Α.Ο.Κ. 85-48», άρθρο στον ιστότοπο Gazzetta.gr, 18 Μαρτίου 2016.
86. ↑  «Ολυμπιακός - Π.Α.Ο.Κ.: 85-48» Αρχειοθετήθηκε 2016-09-27 στο Wayback Machine. στιγμιότυπα στον ιστότοπο NovaSports.gr, 19 Μαρτίου 2016.
87. ↑  «Τρίτη θέση για τον Π.Α.Ο.Κ. στη Λευκάδα»[*νεκρός σύνδεσμος*], άρθρο στον ιστότοπο SentraGoal.gr, 20 Μαρτίου 2016.
88. ↑  «Στην τρίτη θέση ο Π.Α.Ο.Κ.» Αρχειοθετήθηκε 2016-04-07 στο Wayback Machine. άρθρο στον ιστότοπο WomenBasket.gr, 28 Μαρτίου 2016.
89. 1 2  «Βαθμολογία και Πρόγραμμα Α1 Εθνικής Κατηγορίας Γυναικών 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
90. ↑  «Α1 Γυναικών: Και τώρα τα... σπουδαία!» Αρχειοθετήθηκε 2017-04-21 στο Wayback Machine. άρθρο στον ιστότοπο Woman2Woman.gr, 13 Απριλίου 2017.
91. ↑  «Το πρόγραμμα σε πλεϊ-οφ και πλεϊ-αουτ!» Αρχειοθετήθηκε 2017-04-25 στο Wayback Machine. άρθρο στον ιστότοπο Woman2Woman.gr, 18 Απριλίου 2017.
92. ↑  «P.A.O.K. KYANA: Total Stats Regular Season 2016-2017» Αρχειοθετήθηκε 2018-01-11 στο Wayback Machine. πληροφορίες στον ιστότοπο (Galanis)SportsData.gr.
93. ↑  «Rebounds: Women's Championship 2016-17 Division A1» Αρχειοθετήθηκε 2018-01-11 στο Wayback Machine. πληροφορίες στον ιστότοπο (Galanis)SportsData.gr.
94. ↑  «Blocks: Women's Championship 2016-17 Division A1»[*νεκρός σύνδεσμος*], πληροφορίες στον ιστότοπο (Galanis)SportsData.gr.
95. ↑  «Assists: Women's Championship 2016-17 Division A1» Αρχειοθετήθηκε 2018-01-11 στο Wayback Machine. πληροφορίες στον ιστότοπο (Galanis)SportsData.gr.
96. ↑  «Άρης - ΠΑΟΚ 62-55», άρθρο στον ιστότοπο Sdna.gr, 9 Οκτωβρίου 2016.
97. ↑  «Θρίαμβος του Αρη στο Κύπελλο γυναικών!», άρθρο στον ιστότοπο Sport24.gr, 9 Οκτωβρίου 2016.
98. ↑  «Π.Α.Ο.Κ.», πληροφορίες στον επίσημο ιστότοπο του Ε.Σ.Α.Κ.Ε.
99. ↑  «Διοικητικό Συμβούλιο» Αρχειοθετήθηκε 2016-09-10 στο Wayback Machine. πληροφορίες στον επίσημο ιστότοπο του ερασιτέχνη Π.Α.Ο.Κ.
100. ↑  «Ανανέωσε ο Μασλαρινός στον Π.Α.Ο.Κ. για 3η σερί σεζόν» Αρχειοθετήθηκε 2016-07-09 στο Wayback Machine. άρθρο στον ιστότοπο SportsHero.gr, 6 Ιουλίου 2016.
101. ↑  «Ανανέωσαν στον Π.Α.Ο.Κ. Αγγελίδης, Ταρπάγκος και Δάγκουλας», άρθρο στον ιστότοπο Tsiotras.blogspot.gr, 10 Ιουλίου 2016.
102. ↑  «Αποτελέσματα Νεανίδων Ε.ΚΑ.Σ.Θ.: Στον τελικό Π.Α.Ο.Κ. και Ηρακλής!», άρθρο στον ιστότοπο WePlayBall.gr, 26 Απριλίου 2013.
103. ↑  «Αποτελέσματα Final-4 Νεανίδων Ε.ΚΑ.Σ.Θ.: Ο τίτλος στον Π.Α.Ο.Κ.!», άρθρο στον ιστότοπο WePlayBall.gr, 27 Απριλίου 2013.
104. ↑  «Πρωταθλητής Νεανίδων ο Π.Α.Ο.Κ.!», άρθρο στον ιστότοπο SuperBasket.gr, 28 Απριλίου 2013.
105. ↑  «Αποτελέσματα Πανελληνίου Νεανίδων: Το σήκωσε ο Π.Α.Ο.Κ. αυτοκτόνησε ο Πρωτέας!», άρθρο στον ιστότοπο WePlayBall.gr, 24 Ιουνίου 2013.
106. ↑  «Πρωταθλητής και στις Νεάνιδες ο Π.Α.Ο.Κ.», άρθρο στον ιστότοπο NorthBasket.gr, 24 Ιουνίου 2013.
107. ↑  «MVP στο Πανελλήνιο Νεανίδων η Σταμολάμπρου!», άρθρο στον ιστότοπο WePlayBall.gr, 24 Ιουνίου 2013.
108. ↑  «Aποτελέσματα Final-4 Νεανίδων ΕΚΑΣΘ: Στον τελικό ΠΑΟΚ-Ηρακλής!», άρθρο στον ιστότοπο WePlayBall.gr, 20 Μαρτίου 2015.
109. ↑  «F4 Νεανίδων Τελικός: «Χρυσές» οι νεάνιδες του Π.Α.Ο.Κ.», άρθρο στον ιστότοπο NorthBasket.gr, 23 Μαρτίου 2015.
110. ↑  «Αποτελέσματα Final-4 Νεανίδων ΕΚΑΣΘ: Πρωταθλητής ο Π.Α.Ο.Κ.!», άρθρο στον ιστότοπο WePlayBall.gr, 24 Μαρτίου 2015.
111. ↑  «Πρωταθλητής ο Π.Α.Ο.Κ. στις Νεάνιδες», άρθρο στον ιστότοπο MetroSport.gr, 24 Μαρτίου 2015.
112. ↑  «Αποτελέσματα Πανελληνίου Νεανίδων: Αήττητος πρωταθλητής ο Πρωτέας, εκτός μεταλλίων ο ΠΑΟΚ!», άρθρο στον ιστότοπο WePlayBall.gr, 2 Μαΐου 2015.
113. ↑  «Πανελλήνιο Νεανίδων: Αήττητος στην κορυφή ο Πρωτέας» Αρχειοθετήθηκε 2019-03-24 στο Wayback Machine. άρθρο στον ιστότοπο BasketNet.gr, 2 Μαΐου 2015.
114. ↑  «M.V.P. η Χριστινάκη, πρώτη σκόρερ η Σταμάτη!», άρθρο στον ιστότοπο WePlayBall.gr, 2 Μαΐου 2015.
115. ↑  «Αποτελέσματα κορασίδων Ε.ΚΑ.Σ.Θ.: Στον τελικό Παναθλητικός και Π.Α.Ο.Κ.», άρθρο στον ιστότοπο WePlayBall.gr, 18 Μαρτίου 2010.
116. ↑  «Αποτελέσματα κορασίδων Ε.ΚΑ.Σ.Θ.: Πρωταθλητής ο Π.Α.Ο.Κ.!», άρθρο στον ιστότοπο WePlayBall.gr, 20 Μαρτίου 2010.
117. ↑  «Αποτελέσματα Τελικής Φάσης Πανελληνίου Κορασίδων: Πρωταθλητής ο Π.Α.Ο.Κ.!», άρθρο στον ιστότοπο WePlayBall.gr, 11 Ιουλίου 2010.
118. ↑  «Πρωταθλητής ο Π.Α.Ο.Κ.», άρθρο στον ιστότοπο Kozanibasket.blogspot.gr, 14 Ιουλίου 2010.
119. ↑  «21ο Πανελλήνιο Κορασίδων-Πρωταθλητής ο Π.Α.Ο.Κ.» Αρχειοθετήθηκε 2017-07-11 στο Wayback Machine. άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 11 Ιουλίου 2010.
120. ↑  «Ολοκληρώθηκε το Πανελλήνιο Κορασίδων», άρθρο στον ιστότοπο Sport24.gr, 11 Ιουλίου 2010.
121. ↑  «Αποτελέσματα Κορασίδων Ε.ΚΑ.Σ.Θ.: Πρωταθλητής ο Π.Α.Ο.Κ.!», άρθρο στον ιστότοπο WePlayBall.gr, 20 Απριλίου 2011.
122. ↑  «Πρωταθλητής Θεσσαλονίκης στις κορασίδες ο Π.Α.Ο.Κ.», άρθρο στον ιστότοπο Tsiotras.blogspot.gr, 20 Απριλίου 2011.
123. ↑  «Πρωταθλητής Κορασίδων ο Π.Α.Ο.Κ.», άρθρο στον ιστότοπο OnSports.gr, 3 Ιουλίου 2011.
124. ↑  «Αποτελέσματα Πανελληνίου Κορασίδων: Πρωταθλητής με περίπατο ο Π.Α.Ο.Κ.!», άρθρο στον ιστότοπο WePlayBall.gr, 3 Ιουλίου 2011.
125. ↑  «Πρωταθλητής ο Π.Α.Ο.Κ.!»[*νεκρός σύνδεσμος*], άρθρο στον ιστότοπο BasketNet.gr, 3 Ιουλίου 2011.
126. ↑  «Πανελλήνιο Κορασίδων», άρθρο στον ιστότοπο BasketBlog.gr, 3 Ιουλίου 2011.
127. ↑  «Στην κορυφή ο Π.Α.Ο.Κ.!»[*νεκρός σύνδεσμος*], άρθρο στον ιστότοπο Woman2Woman.gr, 17 Απριλίου 2016.
128. ↑  «Στην κορυφή της Ε.ΚΑ.Σ.Θ. οι κορασίδες του Π.Α.Ο.Κ.», άρθρο στον ιστότοπο Tsiotras.blogspot.gr, 16 Απριλίου 2016.
129. ↑  «Αποτελέσματα Πανελληνίου Κορασίδων: Το σήκωσε αήττητος ο Παναθηναϊκός!», άρθρο στον ιστότοπο WePlayBall.gr, 25 Ιουνίου 2016.
130. ↑  ««Πράσινη» επέλαση!»[*νεκρός σύνδεσμος*], άρθρο στον ιστότοπο Woman2Woman.gr, 25 Ιουνίου 2016.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Π.Α.Ο.Κ. (καλαθοσφαίριση γυναικών)** |

* Π.Α.Ο.Κ. WBC, επίσημος ιστότοπος του τμήματος γυναικείας καλαθοσφαίρισης του Π.Α.Ο.Κ. (Ελληνικά)
* Α.Σ. Π.Α.Ο.Κ. επίσημος ιστότοπος ερασιτέχνη Π.Α.Ο.Κ. (Ελληνικά)
* PAOK Women Basketball Club, επίσημος λογαριασμός στο Facebook..
* PAOK Sports Arena, πληροφορίες στον ιστότοπο Stadia.gr (Ελληνικά)
* PAOK Sports Arena Αρχειοθετήθηκε 2017-08-23 στο Wayback Machine. εικονική περιήγηση 360 μοιρών από τον ιστότοπο MyPanorama.gr.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Πανθεσσαλονίκειος Αθλητικός Όμιλος Κωνσταντινουπολιτών |
| --- |
|  |
| Ανδρικά ομαδικά τμήματα | 
* Ποδόσφαιρο
* Μπάσκετ
* Βόλεϊ
* Χάντμπολ
* Πόλο
 |
|  |
| Γυναικεία ομαδικά τμήματα | 
* Ποδόσφαιρο
* Μπάσκετ
* Βόλεϊ
* Χάντμπολ
* Πόλο
 |
|  |
| Βαρέα ατομικά τμήματα | 
* Άρση βαρών
* Πάλη
* Πυγμαχία
 |
|  |
| Τμήματα πολεμικών τεχνών | 
* Τάε Κβον Ντο
* Τζούντο
 |
|  |
| Ναυταθλητικά τμήματα | 
* Κολύμβηση
* Καλλιτεχνική κολύμβηση
* Τεχνική κολύμβηση
* Καταδύσεις
 |
|  |
| Άλλα ατομικά τμήματα | 
* Στίβος
* Ποδηλασία
* Σκάκι
* E-sports
 |
|  |
| Ανενεργά τμήματα | 
* Χόκεϊ επί Πάγου
* Ρόλερ Χόκεϊ
* Μπολ Χόκεϊ
* Κικ Μπόξινγκ
* Ζίου Ζίτσου
 |
|  |
| Επικεφαλής τμημάτων | 
Ιβάν Σαββίδης · Μπράνισλαβ Πρέλεβιτς · Θανάσης Κατσαρής · Γιώργος Ανδρέου · Γρηγόρης Πετρίδης · Γιάννης Ελευθεριάδης · Βασίλης Αγγελίδης · Γιώργος Κεραμυδάς · Τάσος Πετρίδης · Κώστας Συμεωνίδης |
|  |
| Έδρες τμημάτων | 
Γήπεδο Τούμπας · Αθλητικό Κέντρο ΠΑΟΚ · PAOK Sports Arena · Γήπεδο Συντριβανίου · Γήπεδο Τριανδρίας · Ποσειδώνειο Κολυμβητήριο |
|  |
| Αθλητές | 
* Ποδοσφαιριστές
* Καλαθοσφαιριστές
* Καλαθοσφαιρίστριες
* Πετοσφαιριστές
* Χειροσφαιριστές
* Υδατοσφαιριστές
* Στίβου
 |
|  |
| Προπονητές | 
* Ποδοσφαίρου
* Μπάσκετ
* Βόλεϊ
* Πόλο
* Χάντμπολ
 |
|  |
| Πρόσωπα | 
Φανούρης Βυζάντιος · Ζήσης Βρύζας · Θοδωρής Ζαγοράκης · Πάμπλο Γκαρσία · Νέτο Γκουερίνο · Γιάννης Γούναρης · Ραϊμόν Ετιέν · Ραζβάν Λουτσέσκου · Κώστας Ιωσηφίδης · Πέτρος Καλαφάτης · Παναγιώτης Κερμανίδης · Παντελής Καλπακτσόγλου · Γιώργος Κούδας · Πέτρος Λεβαντής · Γκιούλα Λόραντ · Δημήτρης Παρίδης · Μπάνε Πρέλεβιτς · Γιώργος Παντελάκης · Λες Σάνον · Σταύρος Σαράφης · Γιώργος Σκαρτάδος · Πρέντραγκ Στογιάκοβιτς · Λέανδρος Συμεωνίδης · Χρήστος Τερζανίδης · Μλάντεν Φορτούλα · Αρίσταρχος Φουντουκίδης |
|  |
| Ντέρμπι | 
* Π.Α.Ο.Κ. - Άρης (ποδόσφαιρο)
* Π.Α.Ο.Κ. - Άρης (μπάσκετ)
* Π.Α.Ο.Κ. - Ολυμπιακός Πειραιώς (ποδόσφαιρο)
 |
|  |
| Γεγονότα | 
Α΄ Εθνική 1975-1976 · Α΄ Εθνική 1984-1985 · Κύπελλο Κυπελλούχων Ευρώπης καλαθοσφαίρισης ανδρών 1990-91 · Κύπελλο Κόρατς 1993-94 · Σούπερ Λίγκα 2018–2019 |
|  |
| Φίλαθλοι | 
Ύμνος του ΠΑΟΚ · Θύρα 4 |
|  |
| Διάφορα | 
Δικέφαλος αετός · Βυζαντινή αυτοκρατορία · Συνθήκη της Λωζάνης · ΑΕΚ Θεσσαλονίκης |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Ομάδες Α1 Εθνικής Κατηγορίας Καλαθοσφαίρισης Γυναικών 2022-2023 |
| --- |
|  |
| 0 | 
* Δάφνη Αγίου Δημητρίου
* Ελευθερία Μοσχάτου
* Εσπερίδες Καλλιθέας
* Εύνικος
* Νίκη Λευκάδας
* Ολυμπιακός Πειραιώς
* Παναθηναϊκός
* Παναθλητικός Συκεών
* Π.Α.Ο.Κ.
* Π.Α.Σ. Γιάννινα
* Πρωτέας Βούλας
* Χανιά
 |  |

 |